Liverpūle

**Liverpūle** () ir lielpilsēta un metropoles boro (distrikts) Anglijā, Mērzisaidas grāfistē. Atrodas pie Mērzi ietekas Īrijas jūrā, tās estuāra ziemeļu krastā  no valsts galvaspilsētas Londonas. Vēsturiski svarīga ostas pilsēta un industriālais centrs, dibināta 1207. gadā. Pazīstama kā *[[The Beatles]]* dzimtā pilsēta.

## Vēsture
Kaut arī Liverpūlei pilsētas tiesības piešķirtas jau 1207. gadā, vēl 16. gadsimtā tajā bija tikai 500 iedzīvotāju.
Tomēr 17. gadsimtā Liverpūles osta sāka strauji attīstīties. Galvenais ostas ienākumu un uzplaukuma avots visa gadsimta garumā bija vergu tirdzniecība.

19. gadsimta beigās Liverpūle kontrolēja 40% no pasaules jūras tirdzniecības. Pilsēta strauji auga, sevišķi pēc 1840. gada Īrijas Lielā bada, kad pilsētā ieplūda īru emigranti.

Otrā pasaules kara laikā pilsēta smagi cieta vācu aviācijas uzlidojumos.
1950. gadu beigās, 1960. gadu gadu sākumā Liverpūle kļuva par jaunatnes mūzikas centru (*[[Mersey sound]]*).

Liverpūle bija 2008. gada Eiropas kultūras galvaspilsēta.

Liverpūles arhitektūra un dizains atzinību saņēma 2004. gadā, kad vairāki pilsētas rajoni tika atzīti par UNESCO Pasaules mantojuma objektu ar nosaukumu "Liverpūle — jūras tirdzniecības pilsēta", pamatojot to ar pilsētas lomu starptautiskās tirdzniecības un doku tehnoloģijas attīstībā. Tomēr šo statusu 2021. gada jūlijā atņēma, kad UNESCO lēma, ka nesenie un plānotie attīstības darbi, tādi kā futbola kluba Everton FC Bramley-Moore Dock stadions un *Liverpool Waters* projekts, radījuši apkaimes mantojuma nozīmīguma ievērojamu pasliktināšanos.

## Sports
Liverpūlē bāzējas divi futbola klubi — Liverpool FC un Everton F.C.

Liverpūles pievārtē atrodas Eintrijas hipodroms (*Aintree Racecourse*), kurā vienreiz gadā (aprīļa sākumā) notiek *Grand National* sacensības — prestižākās un sarežģītākās visā Anglijā.

## Cilvēki
Liverpūlē dzimuši:

* Džeisons Aizeks (*Jason Isaacs*, dzimis 1963. gadā), aktieris
* Klaivs Bārkers (*Clive Barker*, dzimis 1952. gadā), rakstnieks, kinorežisors
* Stīvens Baksters (*Stephen Baxter*, dzimis 1957. gadā), rakstnieks
* Kenets Boldings (*Kenneth E. Boulding*, 1910—1993), ekonomists
* Melānija Čisholma (*Melanie Chisholm*, dzimusi 1974. gadā), mūziķe
* Braiens Džeiks (*Brian Jacques*, 1938—2011), rakstnieks
* Stīvens Džerards (*Steven Gerrard*, dzimis 1980. gadā), futbolists
* Viljams Stenlijs Dževonss (*William Stanley Jevons*, 1835—1882), ekonomists
* Braiens Epstains (*Brian Epstein*, 1934—1967), mūzikas komersants
* Robijs Faulers (*Robbie Fowler*, dzimis 1975. gadā), futbolists
* Viljams Gledstons (*William Ewart Gladstone*, 1809—1898), politiķis
* Džordžs Herisons (*George Harrison*, 1943—2001), mūziķis
* Kima Ketrola (*Kim Cattrall*, dzimusi 1956. gadā), aktrise
* Džons Hortons Konvejs (*John Horton Conway*, dzimis 1937. gadā), matemātiķis
* Džons Lenons (*John Lennon*, 1940—1980), mūziķis
* Pols Makartnijs (*Paul McCartney*, dzimis 1942. gadā), mūziķis
* Saimons Retls (*Saimon Rattle*, dzimis 1955. gadā), diriģents
* Veins Rūnijs (*Wayne Rooney*, dzimis 1985. gadā), futbolists
* Ringo Stārs (*Ringo Starr*, dzimis 1940. gadā), mūziķis

## Sadraudzības pilsētas
*  Birmingema, ASV
*  Dublina, Īrija
*  Džohorbahru, Malaizija
*  Ķelne, Vācija
*  Medana, Indonēzija
*  Odesa, Ukraina
*  Penana, Malaizija
*  Riodežaneiro, Brazīlija
*  Surabaja, Indonēzija
*  Šanhaja, Ķīna

## Atsauces

## Ārējās saites

*